ΑΠΟ ΤΗΝ ΕΝΩΣΗ ΙΔΙΟΚΤΗΤΩΝ ΕΠΑΡΧΙΑΚΟΥ ΤΥΠΟΥ

**Συνεχίζονται μέχρι τις 31 Μαρτίου οι εγγραφές στο Πρόγραμμα Κατάρτισης & Πιστοποίησης εργαζομένων στον ιδιωτικό τομέα**

**1. Διαδικτυακή Δημοσιογραφία**

**2. Ψηφιακή επεξεργασία εικόνας**

**3. Σύγχρονες Τεχνικές Σχεδιασμού / Σελιδοποίησης Εντύπων**

Αγαπητοί συνάδελφοι,

Σας ενημερώνουμε ότι συνεχίζονται οι εγγραφές στο Πρόγραμμα Κατάρτισης & Πιστοποίησης γνώσεων και δεξιοτήτων εργαζομένων στον ιδιωτικό τομέα που υλοποιεί η Ένωση Ιδιοκτητών Επαρχιακού Τύπου και μπορούν να εγγραφούν εργαζόμενοι -με κάθε σχέση εργασίας.

Το πρόγραμμα αφορά:

1.Την υλοποίηση προγραμμάτων επαγγελματικής κατάρτισης, μέσα από μία τεκμηριωμένη διαδικασία διάγνωσης εκπαιδευτικών αναγκών, για την απόκτηση πρόσθετων γνώσεων και δεξιοτήτων, που θα οδηγήσουν στην αναβάθμιση της επαγγελματικής ικανότητας των συμμετεχόντων.

2) Την Πιστοποίηση των αποκτηθέντων προσόντων / δεξιοτήτων, από την υλοποίηση των προγραμμάτων κατάρτισης, μέσω αξιολόγησης των γνώσεων και των δεξιοτήτων τους από διαπιστευμένους φορείς πιστοποίησης.

Το Σχέδιο Δράσης αφορά 600 εργαζόμενους (με οποιαδήποτε σχέση εργασίας) και στις 13 περιφέρειες της χώρας.

Να σημειωθεί ότι το πρόγραμμα δεν αφορά μόνο δημοσιογράφους και εργαζόμενους σε επιχειρήσεις Τύπου (δημοσιογράφοι, γραμματείς, διοικητικό, τεχνικό και βοηθητικό προσωπικό κ.α.), αλλά και εργαζόμενους σε κάθε είδους επιχείρηση, που ενδιαφέρονται να καταρτιστούν σε ένα από τα εκπαιδευτικά προγράμματα.

**Εκπαιδευτικά προγράμματα**

Το Εκπαιδευτικό Σχέδιο περιλαμβάνει 3 προγράμματα κατάρτισης – θεματικά αντικείμενα που αφορούν τους 600 καταρτιζόμενους:

|  |  |  |  |
| --- | --- | --- | --- |
| Α/Α | Τίτλος Προγράμματος | Αριθμός Καταρτιζομένων | Συνολικές Ώρες Κατάρτισης |
| 1 | Διαδικτυακή Δημοσιογραφία | 200 | 80 |
| 2 | Ψηφιακή Επεξεργασία Εικόνας | 200 | 80 |
| 3 | Σύγχρονες Τεχνικές Σχεδιασμού / Σελιδοποίησης Εντύπων | 200 | 80 |

Με την ολοκλήρωση κάθε προγράμματος κατάρτισης θα ακολουθήσει διαδικασία πιστοποίησης των αποκτηθέντων προσόντων/ δεξιοτήτων για το σύνολο των ωφελουμένων, από διαπιστευμένους φορείς πιστοποίησης προσώπων σύμφωνα με το διεθνές πρότυπο ISO/IEC 17024 ή τον ΕΟΠΠΕΠ.

\*Να σημειωθεί ότι κάθε εργαζόμενος μπορεί να συμμετάσχει σε ένα μόνο πρόγραμμα.

**ΟΙΚΟΝΟΜΙΚΕΣ ΠΡΟΫΠΟΘΕΣΕΙΣ:**

Το έργο χρηματοδοτείται στο σύνολο του από το Επιχειρησιακό πρόγραμμα: «Ανταγωνιστικότητα, Επιχειρηματικότητα και  Καινοτομία” (ΕΠΑνΕΚ) και δεν υπάρχει καμία Οικονομική Επιβάρυνση για τις επιχειρήσεις των οποίων οι εργαζόμενοι θα συμμετάσχουν στο πρόγραμμα.

Αντίθετα, οι εργαζόμενοι που θα λάβουν μέρος και θα το ολοκληρώσουν θα λάβουν Εκπαιδευτικό Επίδομα πέντε (5) ευρώ ανά ώρα (80 ώρες Χ 5,00 = **400,00 ευρώ**).

Επίσης, το πρόγραμμα αναλαμβάνει και το συνολικό κόστος για την Πιστοποίηση των καταρτιζομένων καθώς και τις δαπάνες που αφορούν τη δημοσιότητα αλλά και τη διοικητική υποστήριξη  υλοποίησης του έργου.

**ΥΛΟΠΟΙΗΣΗ ΕΚΠΑΙΔΕΥΣΗΣ:**

Στο πρόγραμμα θα λάβουν μέρος εργαζόμενοι - καταρτιζόμενοι και από τις 13 Περιφέρειες της χώρας, προκειμένου η όλη διαδικασία υλοποίησης των προγραμμάτων κατάρτισης και πιστοποίησης να μη δημιουργήσει προβλήματα στη Λειτουργία των Επιχειρήσεων αλλά και να διευκολύνει την συμμετοχή των εργαζομένων σε αυτά, με βάση και τις ιδιαιτερότητες κάθε περιοχής, έχει προβλεφθεί  η υλοποίηση τους να γίνεται εξ αποστάσεως εκπαίδευση (Distance learning).

**ΚΙΝΗΤΡΑ ΓΙΑ ΙΔΙΟΚΤΗΤΕΣ ΕΠΙΧΕΙΡΗΣΕΩΝ:**

1. Θα εξειδικευτούν οι εργαζόμενοι τους σε τομείς που δεν γνωρίζουν, ή θα αποκτήσουν περισσότερες γνώσεις πάνω στο αντικείμενο κάθε προγράμματος.

2. Όπως αναφέραμε και παραπάνω, δεν υπάρχει καμία οικονομική επιβάρυνση για τις επιχειρήσεις των οποίων οι εργαζόμενοι θα συμμετάσχουν στο πρόγραμμα.

3. Ο εργαζόμενος που θα συμμετάσχει θα λάβει πιστοποίηση, όπερ σημαίνει ότι σε κάποιο μελλοντικό ΕΣΠΑ στο οποίο θα θελήσει να ενταχθεί η επιχείρηση θα έχει ένα επιπλέον πλεονέκτημα έναντι όσων δεν θα έχουν πιστοποιημένους εργαζόμενους.

**Aναλυτικές πληροφορίες και δήλωση συμμετοχής θα βρείτε στην ιστοσελίδα της E.I.E.T. (**[**www.eiet.gr**](http://www.eiet.gr)**).**

**ΠΛΗΡΟΦΟΡΙΕΣ: τηλέφωνο 2111 019697**

*Υ.Γ.: Επισημαίνουμε ότι οι θέσεις για τις Περιφέρειες: Αττικής, Κρήτης, Πελοποννήσου και Δυτικής Μακεδονίας έχουν συμπληρωθεί. Ωστόσο, στις υπόλοιπες Περιφέρειες υπάρχουν ακόμη κενές θέσεις.*